Lapsen suojelu ja lastensuojelu -alatyöryhmän toinen kokous

**Ajankohta:** 12.11.2021

**Koollekutsujat:** Riikka Kanervo (Laurea) ja Jonna Niemelä (HAMK)

**Osallistujat:**

Pia-Christine Sainio, SeAMK

Tarja Isomäki, DIAK

Sari Johansson, Karelia AMK

Päivi Onkalo, OAMK

Ulla Huhtalo, LAB AMK

Liisa Harakkamäki, HAMK

Johanna Jussila, XAMK

Hanna-Leena Lipsanen, XAMK

Laura Närvi, Turun AMK

Eivor Söderström, ARCADA

Susanna Weber, VAMK

Heli Huhta, VAMK

Susanna Helavirta, Lapin AMK

Laura Holmi, Metropolia AMK

Merja Nybacka, JAMK

Tuija Pakarinen, Savonia AMK

 **Asialista:**

1. **Ryhmän puheenjohtajan, varapuheenjohtajan ja sihteerin valinta**

Valittiin puheenjohtajaksi Riikka Kanervo (Laurea), varapuheenjohtajaksi Jonna Niemelä (HAMK), sihteeriksi Susanna Weber (VAMK). Jatkossa sihteerin tehtävä on kiertävä.

1. **Työryhmätyöskentelyn tavoitteet ja niiden täsmentäminen**

Edellisessä tapaamisessa työryhmän tavoitteeksi esitettiin mm.

* Opiskelijoiden innostaminen lastensuojelutyöhön, esim. Uratarinavideot
* Opetussuunnitelmayhteistyö: lastensuojelun opintojaksojen sisältökeskustelu, sekä pedagogiset ratkaisut
* Yhteistä keskustelua toivottiin myös nuorisotyöstä ja koulusosionomien työstä.
* Rajapintatyöskentely muiden alatyöryhmien kanssa (ehkäisevä/varhaiskasvatus/kuntoutus).

Yhteisen keskustelun pohjalta työryhmän tavoitteita tarkennettiin seuraavasti:

* Yhteisen vaikuttamisen foorumi (lausunnot, artikkelit, tapahtumat)
* Lastensuojelun ajankohtaisen tiedon jakaminen ja lastensuojelullisen osaamisen vahvistaminen (hankkeet, koulutukset, julkaisut)
* Lastensuojelun opetuksen yhteinen kehittämistyö (osaamisvaateiden arviointi, opetussuunnitelmien tarkastelu, opiskelijayhteistyö ym.)
* Lastensuojelun yhteinen ammatillinen kehittämis- ja tutkimustyö (yhteishankkeet)
* Sosionomin ja sosiaalityöntekijän työn rajapinnat ja niiden haasteet

Laaditaan työryhmälle toimintasuunnitelma, jossa määritellään työryhmän työskentelyä jatkossa. Työskentely aloitetaan vuonna 2022 seuraavasti:

1. **Täsmennetään lastensuojelun käsitettä ja kenttää**: mitä lastensuojelu sisältää? Missä eri rooleissa sosionomi työskentelee lastensuojelun kentällä? Millaista ammatti- / osaamisidentiteettiä sosionomilta vaaditaan eri työpaikoilla? Yhteinen työskentelyalusta (esim. Padlet-linkki jaetaan Teamsin kautta), jonne asiat kirjataan etukäteen amk-kohtaisesti.

1. **Opetussuunnitelmien tarkastelu ja kehittäminen**: miten lastensuojelu ilmenee eri ammattikorkeakoulujen opetussuunnitelmissa? Opintojen määrä ja jakautuminen sosionomin koulutusohjelmissa? Miten lastensuojelu-opinnot vastaavat työelämän asettamiin vaatimuksiin? Yhteinen työskentelyalusta (esim. Padlet-linkki jaetaan Teamsin kautta, jonne asiat kirjataan etukäteen amk-kohtaisesti.

1. Työskentelyn pohjalta vastataan tarpeeseen kirjoittaa julkaisuja.

1. **Yhteiskirjoittaminen**

Sosionomien työstä kertovaan yhteisjulkaisuun kirjoitettaisiin 2-3 artikkelia lastensuojelun näkökulmasta. (ks. edellinen)

1. **Seuraava kokous**

21.1.2022 klo 10.00-11.30

1. **Muut asiat**

Sijaishuollon pyöreän pöydän keskusteluun osallistujat: Niina Pietilä (Metropolia AMK) ja Johanna Jussila (XAMK). Johanna Jussila toimii alatyöryhmän edustajana, Niina Pietilä on jo kutsuttu asiantuntijaroolissa keskusteluun. Keskustelimme teemoista, joita toivomme Johanna Jussilan esittävän työryhmän nimissä pyöreän pöydän puheenvuorossaan. Keskustelu aiheesta jatkuu Teamsissa.